相关诗词朝代作者篇名清顾梦游《腊八日水草庵即事》李福《腊八粥》道光帝《腊八粥》夏仁《腊八》北齐魏收《腊节》晋裴秀《大腊》宋陆游《十二月八日步至西村》唐杜甫《腊日》1、《腊节》——(北齐)魏收凝寒迫清祀,有酒宴嘉平。宿心何所道,藉此慰中情。2、《腊八》——(清)夏仁虎腊八家家煮粥多,大臣特派到雍和。对慈亦是当今佛,进奉熬成第二锅。3、《腊日》——(唐)杜甫腊日常年暖尚遥,今年腊日冻全消。侵凌雪色还萱草,漏泄春光有柳条。纵酒欲谋良夜醉,还家初散紫宸朝。口脂面药随恩泽,翠管银婴下九霄。4、《十二月八日步至西村》——(宋)陆游腊月风和意已春,时因散策过吾邻。草烟漠漠柴门里,牛迹重重野水滨。多病所须惟药物,差科未动是闲人。今朝佛粥交相馈,更觉江村节物新。5、《腊八日水草庵即事》——(清)顾梦游清水塘边血作磷,正阳门外马生尘。只应水月无新恨,且喜云山来故人。晴腊无如今日好,闲游同是再生身。自伤白发空流浪,一瓣香消泪满巾。6、《腊八粥》——(清)道光帝一阳初夏中大吕,谷粟为粥和豆煮。应时献佛矢心虔,默祝金光济众普。盈几馨香细细浮,堆盘果蔬纷纷聚。共尝佳品达沙门,沙门色相传莲炬。童稚饱腹庆州平,还向街头击腊鼓。7、《腊八粥》——(清)李福腊月八日粥,传自梵王国。七宝美调和,五味香糁入。用以供伊蒲,籍之作功德。僧民多好事,踵事增华饰。此风未汰除,歉岁尚沿袭。今晨或馈遗,啜这不能食。吾家住城南,饥民两寺集。男女叫号喧,老少街衢塞。失足命须臾,当风肤迸裂。怯者蒙面生,一路吞声泣。问尔泣何为,答之我无得。此景望见之,令我心凄恻。荒政十有二,蠲赈最下策。悭囊未易破,胥吏弊何数。所以经费艰,安能按户给。吾佛好施舍,君子贵周急。愿言借粟多,苍生免菜色。此去虚莫尝,嗟叹复何益。安得布地金,凭仗大慈力。倦然对是的,趾望丞民立。8、《大腊》——(晋)裴秀日躔星记,大吕司晨。玄象改次,庶众更新。岁事告成,八蜡报勤。告成伊何,年丰物阜。丰禋孝祀,介兹万祜。报勤伊何,农功是归。穆穆我后,务兹蒸黎。宣力葘亩,沾体暴饥。饮飨清祀,四方来绥。充仞郊甸,鳞集京师。交错贸迁,纷葩相追。掺袂成幕,连衽成帷。有肉如丘,有酒如泉。有肴如林,有货如山。率土同欢,和气来臻。祥风协调,降祉自天。方隅清谧,嘉祚日延。